ബോളിവുഡ് നടി അനുഷ്കാ ശർമയുമായുള്ള വിരാട് കൊഹ്ലിയുടെ പ്രണയവും പിന്നീടുണ്ടായ പ്രണയത്തകർച്ചയും ആരാധകർ ഒരുപാട് ആഘോഷിച്ചതാണ് . ട്വന്റി - 20 ലോകകപ്പിൽ കൊഹ്ലിയുടെ മിന്നുന്ന പ്രകടനത്തിന് കാരണം അനുഷ്കയുമായുള്ള ബന്ധം തകർന്നതാണെന്നുവരെ പ്രചാണവുമുണ്ടായി . എന്നാൽ അന്ന് അനുഷ്കയെ ട്രോൾ ചെയ്തതിനെതിരെ കൊഹ്ലി പ്രതിരോധവുമായി രംഗത്തെത്തി . ഇരുവരും വീണ്ടും ഒന്നായോ എന്ന് ആരാധകർക്ക് അന്നുതുടങ്ങിയ സംശയമാണ് . കഴിഞ്ഞദിവസം കൊഹ്ലിയോട് മാധ്യമപ്രവർത്തകർ ചോദിച്ചപ്പോൾ കൊഹ്ലി ഒറ്റവാക്കിൽ മറുപടി നൽകി . അത് മാറ്റാരും അറിയേണ്ട കാര്യമല്ല എന്നായിരുന്നു കൊഹ്ലിയുടെ മറുപടി . അതിനെക്കുറിച്ച് കൂടൂതലൊന്നും പറയില്ലെന്നും കൊഹ്ലി വ്യക്തമാക്കി . ബോളിവുഡ് നടൻ സൽമാൻ ഖാനെ ഒളിംപിക്സിനുള്ള ഇന്ത്യൻ ടീമിന്റെ ഗുഡ്വിൽ അംബാസഡറാക്കിയതിനെക്കുറിച്ചും കൊഹ്ലി മൌനം പാലിച്ചു . കരിയറിലും ജീവിതത്തിലും ആത്മാർഥതയോടെയാണ് താൻ മുന്നോട്ടുപോവുന്നതെന്ന് കൊഹ്ലി പറഞ്ഞു . കരിയറിന്റെ തുടക്കംമുതെല സച്ചിൻ ടെൻഡുൽക്കറാണ് എന്റെ മാതൃകാപുരുഷൻ . കരിയറിന്റെ തുടക്കത്തിൽ ആരാധകർക്ക് എന്നെക്കുറിച്ചുണ്ടായിരുന്ന പല മുൻധാരണകളും മാറ്റാൻ ഞാൻ കഠിനാധ്വാനം ചെയ്തിട്ടുണ്ട് . കൂടുതൽ സത്യസന്ധതയോടെയും ആത്മാർപ്പണത്തോടെയും ഞാൻ എന്റെ കർമത്തിൽ മുഴുകി . എന്റെ സുഹൃത്തുക്കൾക്കും വീട്ടുകാർക്കും അറിയാം ഞാൻ എങ്ങനത്തെ മനുഷ്യനാണെന്ന് . ഇപ്പോൾ ആരാധകർക്കും - വിരാട് ഫാൻ ബോക്സ് ഉദ്ഘാടനം ചെയ്ത് കൊഹ്ലി പറഞ്ഞു . കളിക്കളത്തിലായാലും പുറത്തായാലും സത്യസന്ധതയോടെ പെരുമാറിയാൽ അതിന് അനുസരിച്ചുള്ള പ്രതിഫലം ലഭിക്കുമെന്നാണ് തന്റെ വിശ്വാസമെന്നും കൊഹ്ലി പറഞ്ഞു .